Man wat glo vrou laat verkrag, stiefseun doodskiet steeds soekFoto verskaf deur die SAPD ŉ Polisiewoordvoerder, brig Hangwani Mulaudzi, sê die verdagte is geïdentifiseer as die 51-jarige Johannes Kotze. Mulaudzi sê Kotze en drie van sy werkers het glo omstreeks 17:00 Dinsdagmiddag by sy vervreemde vrou se huis in Modimolle (Nylstroom) opgedaag. Hy was glo met ŉ .22 gewapen. Kotze en die drie mans het glo sy vrou op die bed vasgemaak waarna hy die drie mans glo gedwing het om sy vrou te verkrag. Mulaudzi sê terwyl die drie mans die vrou verkrag het, het haar 19-jarige seun glo by die huis aangekom waarna Kotze hom met die .22 in die kop geskiet het. Hy is op die toneel dood. Maroela Media het intussen vertroulik verneem dat Kotze ook glo na sy stiefdogter se huis gery het om haar moontlik leed aan te doen. Sy was glo nie tuis nie. Kotze het gevlug in sy wit Toyota Fortuner met die registrasienommer DCS392FS. Die drie ander verdagtes het ook op die vlug geslaan. Enigiemand met inligting kan lt. kol. Malisela Mohale skakel by 082 565 8606.